APOSTLITE JÄLGEDES
Kaisarea
Mereäärne Kaisarea.
Kristuse ajal oli see õitsev, ülimalt kaasaegne sadam.
Selle ehitas Heroodes Suur
tolle aja suurimaks inimkätega rajatud meresadamaks.
Linnas olid marmormajad, veevärk ja kanalisatsioon,
suur teater, kaks hipodroomi hobuste võiduajamiseks,
kaunid templid, Heroodese palee basseiniga ookeanikaljudel.
Kõik tolleaegne tipptase.
Ehitati uue tehnoloogiaga - hüdraulilise tsemendiga.
Linn oli terve Rooma armee peakorter Juudamaal,
samuti Pontius Pilatuse tugipunkt.
Sellel linnal on Piibli Apostlite tegudes suur roll.
Apostlite tegude 8 ptk-s
elas siin apostel Filippus oma nelja prohvetliku tütrega.
Apostlite 12. Ptk-s suri siin Heroodes Agrippa.
Paulus käis siin neljal korral.
Ristiusu ajaloo seisukohalt juhtus siin veel midagi tähelepanuväärset.
Just siit, Kaisareast, levis evangeelium üle maailma.
Apostel Peetrus viibis Kaisarea lähedal asuvas
muistses sadamalinnas Joppes, tänases Jaffas.
Võid isegi külastada paika, kus Peetrus väidetavalt peatus.
Kitsad trepid viivad sadamast mäkke parkal Siimona iidse maja juurde.
Praegune hoone on ainult 300-aastane,
kuid kristlased ja moslemid on pidanud sajandeid paika pühaks.
Selle maja katusel nägi Peetrus oma nägemuse.
Taevast laskus lina,
mis oli täis kõiksugu ebapuhast söödavat.
Hääl taevast ütles: "Peetrus, tõuse ja söö."
Peetrusele oli see suur probleem ning raputas ta maailma,
juhatades sisse uue arengusuuna ristiusu ajaloos.
Peetrusele näidati loomi, mida juut ei tohi süüa,
nagu näiteks krevette, sinki ja peekonit.
See kõik jahmatab Peetrust.
Sealt saadetakse Peetrus ühe pagana, mittejuudi juurde,
kes oli Rooma sõjaväelane, ja mitte ainult lihtne sõdur
vaid väepealik ja terve Itaalia kohordi pealik.
Mees on seega tõeline võõras ja muulane.
Ta kutsub Peetruse juutide kogukonnast Joppest siia,
Rooma riigi kohalikku peakorterisse Kaisareasse.
Loeme edasi.
Apostlite teod 10:24 alates.
"Aga ülejärgmisel päeval jõudis ta Kaisareasse.
Korneelius ootas neid juba
ja oli oma sugulased ja lähemad sõbrad kokku kutsunud,
Kui Peetrus sisse astus, läks Korneelius talle vastu
ja kummardas teda ta jalgade ette maha heites.
Aga Peetrus tõstis ta üles
ja ütles: "Tõuse püsti, ka mina olen ju inimene!"
Ja temaga vesteldes
astus ta sisse ja leidis palju kokkutulnuid.
Peetrus ütles neile:
"Küllap te teate, et juuda mehel on lubamatu
suhelda muulasega või minna tema juurde.
Aga Jumal on mulle selgeks teinud,
et ühtegi inimest ei tohi nimetada halvaks ega rüvedaks.
Seepärast ma olengi
sõnalausumata tulnud, kui mind kutsuti.
Nüüd ma küsin: mis asja pärast te olete mu kutsunud?"
Ja Korneelius ütles:
"Nelja päeva eest,
samuti pärastlõunal kella kolme paiku, ma palvetasin oma majas.
Ja vaata, mu ees seisis üks mees säravas rõivas ning ütles:
"Korneelius, su palvet on kuuldud
ja su almuseid (vaestele) on tuletatud meelde Jumala ees.
Saada nüüd käskjalad Joppesse
ja kutsu Siimon, kelle hüüdnimi on Peetrus;
tema on külas nahkur Siimona kojas mere ääres."
Ma saatsin siis otsekohe sinu järele ja sa oled hästi teinud, et sa tulid.
Nüüd me oleme siis kõik üheskoos
Jumala ees kuulamas kõike, mida Issand sulle on käskinud."
Nüüd avas Peetrus oma suu ja ütles: "Tõepoolest, nüüd ma mõistan,
et Jumal ei ole erapoolik, vaid talle on vastuvõetav
iga rahva hulgast see, kes teda kardab ja teeb õigust.
See on sõna, mille ta on läkitanud Iisraeli lastele,
kuulutades evangeeliumi rahust Jeesuse Kristuse kaudu,
kes on kõikide Issand."
Kõik muutub.
See oli ajalooline hetk, kus kogu mõtteviis muutub.
Kõigile saab selgeks,
et sõnum Jeesusest pole üksnes juutidele
vaid kõigile üle kogu maailma, ka sellele täielikule muulasele,
Korneeliusele ning ta sõpradele ja sugulastele.
See on suurepärane lugu sisse-, mitte väljaarvamisest.
Näitab, et Jeesus tuli tõesti otsima ja päästma kadunut,
lambaid iga rahva hulgast, sina sealhulgas.
Võib-olla oled ka tundnud end vahel väljajäetuna,
justkui väljatõrjutuna.
Võib-olla jäeti sind välja spordimeeskonnast.
Võib-olla tuli abielulahutus, kuigi sina ei tahtnud lahutust.
Võib-olla hülgasid sind lähedased või su varasema usu kaaslased.
Kristuse sõnum on see, et Tema sind välja ei jäta.
Ta kutsub kõiki enda juurde, kuulma Tema elu sõnu.
See on tõeliselt hea uudis.
Tõlge: Riina Aasa
Lisateave Acts Odyssey raamatust või aadressil: www.tlc.org/acts.